O‘zbekiston Respublikasi Prezidentining ayrim hujjatlariga o‘zgartirish va qo‘shimchalar kiritish, shuningdek, ba’zilarini o‘z kuchini yo‘qotgan deb hisoblash to‘g‘risida

O‘zbekiston Respublikasi Prezidentining 2018-yil 11-apreldagi PF-5409-son “Tadbirkorlik faoliyati sohasidagi litsenziyalash va ruxsat berish tartib-taomillarini yanada qisqartirish va soddalashtirish, shuningdek, biznes yuritish shart-sharoitlarini yaxshilash chora-tadbirlari to‘g‘risida”, 2018-yil 11-iyundagi PQ-3782-son “Aholining ijtimoiy zaif qatlami bandligini ta’minlashni rag‘batlantirishning tashkiliy chora-tadbirlari to‘g‘risida”, 2018-yil 20-iyundagi PQ-3789-son “Irrigatsiya va suv muammolari ilmiy-tadqiqot instituti faoliyatini takomillashtirish hamda Toshkent arxitektura-qurilish institutining moddiy-texnika bazasini mustahkamlash chora-tadbirlari to‘g‘risida”, 2018-yil 26-iyundagi PQ-3802-son “Davlat soliq xizmati organlari faoliyatini tubdan takomillashtirish chora-tadbirlari to‘g‘risida”, 2018-yil 19-sentabrdagi PQ-3946-son “O‘zbekiston Respublikasida auditorlik faoliyatini yanada rivojlantirish chora-tadbirlari to‘g‘risida” hujjatlariga muvofiq, shuningdek, Xorijiy rasmiy hujjatlarni legallashtirish talabini bekor qiluvchi konvensiya (Gaaga, 1961-yil 5-oktabr) qoidalarini amalga oshirishda O‘zbekiston Respublikasidan chiqadigan rasmiy hujjatlarga apostil qo‘yish tartibini soddalashtirish maqsadida: 
 1. O‘zbekiston Respublikasi Prezidentining ayrim hujjatlariga 1-ilovaga muvofiq o‘zgartirish va qo‘shimchalar kiritilsin. 
 2. O‘zbekiston Respublikasi Prezidentining ba’zi hujjatlari 2-ilovaga muvofiq o‘z kuchini yo‘qotgan deb hisoblansin. 
 3. Mazkur Farmonning ijrosini nazorat qilish O‘zbekiston Respublikasining Bosh vaziri A.N. Aripov va O‘zbekiston Respublikasi Administratsiyasi rahbari Z.Sh. Nizomiddinov zimmasiga yuklansin.
 1. O‘zbekiston Respublikasi Prezidentining “O‘zbekiston Respublikasi Bosh davlat soliq boshqarmasini O‘zbekiston Respublikasi Davlat soliq qo‘mitasiga o‘zgartirish to‘g‘risida”gi 1994-yil 18-yanvardagi PF-744-son Farmoni 3-bandining ikkinchi va uchinchi xatboshilari chiqarib tashlansin.
 3. O‘zbekiston Respublikasi Prezidentining 2003-yil 9-dekabrdagi PF-3358-sonli Farmoni bilan tasdiqlangan Respublika davlat boshqaruvi organlari ro‘yxatining VI bo‘limi quyidagi mazmundagi 10-band bilan to‘ldirilsin:
 “10. O‘zbekiston Respublikasi Vazirlar Mahkamasi huzuridagi O‘simliklar karantini davlat inspeksiyasi”.
 4. O‘zbekiston Respublikasi Prezidentining “Ta’lim muassasalarining bitiruvchilarini tadbirkorlik faoliyatiga jalb etish borasidagi qo‘shimcha chora tadbirlar to‘g‘risida”gi 2010-yil 28-iyuldagi PF-4232-son Farmonining 1-bandi quyidagi tahrirda bayon etilsin:
 “1. Belgilab qo‘yilsinki:
 a) mikrofirmalar va kichik korxonalar tomonidan respublikaning kasb-hunar kollejlari, akademik litseylari va oliy ta’lim muassasalari bitiruvchilari bilan mehnat shartnomalari tuzilganda, band xodimlarning o‘rtacha yillik soni qonun hujjatlarida belgilangan cheklangan normativdan ko‘pi bilan 50 foiz oshirilgan hollarda mikrofirmalar va kichik korxonalar uchun nazarda tutilgan imtiyozlar, kafolatlar va huquqlar ularda saqlanib qoladi; 
 b) mehnat shartnomasi asosida ishlayotgan xodimlarining kamida 30 foizini umumiy o‘rta, o‘rta maxsus va kasb-hunar ta’limi muassasalari bitiruvchilari tashkil etgan tadbirkorlik subyektlariga quyidagi imtiyozlar va preferensiyalar beriladi: 
 xaridor tomonidan investitsion va ijtimoiy majburiyatlarni qabul qilish sharti bilan davlat mulki obyektlarini “nol” xarid qiymatida sotish bo‘yicha o‘tkaziladigan tanlov savdolari natijalariga ko‘ra, tanlov savdolarining boshqa ishtirokchilari bilan uning takliflari o‘rtasida teng sharoitlar yuzaga kelgan taqdirda kontraktni tuzish bo‘yicha ustuvorlik huquqi;
 davlat mulki obyekti uchun ijara to‘lovini ushbu obyektga nisbatan eng kam ijara to‘lovi stavkasining 50 foizi miqdorida belgilash. 
 Bunda xodimlar sonining oshirilishiga yo‘l qo‘yiladi, imtiyozlar va preferensiyalar esa O‘zbekiston Respublikasining mazkur ta’lim muassasalari bitiruvchilarining o‘qishni yakunlagan kunidan boshlab uch yildan ortiq vaqt o‘tmagan taqdirdagina taqdim qilinadi”. 
 5. O‘zbekiston Respublikasi Prezidentining “Soliq ma’muriyatchiligini tubdan takomillashtirish, soliqlar va boshqa majburiy to‘lovlarning yig‘iluvchanligini oshirish chora-tadbirlari to‘g‘risida”gi 2017-yil 18-iyuldagi PF-5116-son Farmonida: 
 a) 2-bandda:
 uchinchi xatboshi chiqarib tashlansin;
 to‘rtinchi — o‘ninchi xatboshilar tegishli ravishda uchinchi — to‘qqizinchi xatboshilar deb hisoblansin;
 b) 5 — 8-bandlar o‘z kuchini yo‘qotgan deb hisoblansin.
 6. O‘zbekiston Respublikasi Prezidentining “Umumiy o‘rta, o‘rta maxsus va kasb-hunar ta’limi tizimini tubdan takomillashtirish chora-tadbirlari to‘g‘risida”gi 2018-yil 25-yanvardagi PF-5313-son Farmonining 6-bandida: 
 ikkinchi — beshinchi xatboshilar tegishli ravishda “a”, “b”, “v” va “g” kichik bandlar deb hisoblansin;
 quyidagi mazmundagi “d” kichik band bilan to‘ldirilsin:
 “d) mehnat shartnomasi asosida ishlayotgan xodimlarining kamida 30 foizini o‘qishni tugatgan kunidan boshlab uch yil o‘tmagan umumiy o‘rta, o‘rta maxsus va kasb-hunar ta’limi muassasalari bitiruvchilari tashkil etgan tadbirkorlik subyektlariga quyidagi imtiyozlar va preferensiyalar beriladi: 
 xaridor tomonidan investitsion va ijtimoiy majburiyatlarni qabul qilish sharti bilan davlat mulki obyektlarini “nol” xarid qiymatida sotish bo‘yicha o‘tkaziladigan tanlov savdolari natijalariga ko‘ra, tanlov savdolarining boshqa ishtirokchilari bilan uning takliflari o‘rtasida teng sharoitlar yuzaga kelgan taqdirda kontraktni tuzish bo‘yicha ustuvorlik huquqi;
 davlat mulki obyekti uchun ijara to‘lovini ushbu obyektga nisbatan eng kam ijara to‘lovi stavkasining 50 foizi miqdorida belgilash”. 
 9. O‘zbekiston Respublikasi Prezidentining “Respublika soliq organlari tizimini yanada modernizatsiya qilish chora-tadbirlari to‘g‘risida”gi 2010-yil 8-yanvardagi PQ-1257-son qarorida:
 a) 1-band o‘z kuchini yo‘qotgan deb hisoblansin;
 b) 3-band quyidagi tahrirda bayon etilsin:
 “3. Shunday tartib o‘rnatilsinki, unga muvofiq bozorlar, savdo komplekslari, ularga tutash avtomobil to‘xtash joylari, shuningdek, ular hududida faoliyat ko‘rsatayotgan tadbirkorlik subyektlari faoliyatini tekshirish huquqi faqat davlat soliq xizmati organlariga beriladi.
 Belgilab qo‘yilsinki, bozorlar va savdo komplekslarida sanitariya norma va qoidalariga, shuningdek, standartlarga, yong‘in xavfsizligi normalari va qoidalariga rioya etilishini nazorat qilish tegishli ravishda O‘zbekiston Respublikasi Sog‘liqni saqlash vazirligining sanitariya-epidemiologiya xizmati organlariga va O‘zbekiston Respublikasi Ichki ishlar vazirligining Davlat yong‘in xavfsizligi xizmatiga yuklatiladi.
 O‘zbekiston Respublikasi Ichki ishlar vazirligi, tegishli vazirliklar va idoralar o‘z xodimlari va mutaxassislarining bozorlar va savdo komplekslari faoliyatini tartibga solish bo‘yicha qonun hujjatlari talablari bajarilishini ta’minlash uchun davlat soliq xizmati organlari tomonidan tashkil etiladigan guruhlar tarkibida qatnashishini ta’minlasinlar”.
 10. O‘zbekiston Respublikasi Prezidentining “Xorijiy rasmiy hujjatlarni legallashtirish talabini bekor qiluvchi konvensiya (Gaaga, 1961-yil 5-oktabr) qoidalarini amalga oshirish choralari to‘g‘risida”gi 2011-yil 5-iyuldagi PQ-1566-son qarorining 1-bandi quyidagi tahrirda bayon etilsin: 
 “1. Quyidagilar O‘zbekiston Respublikasida apostil qo‘yish vakolatiga ega bo‘lgan organlar etib belgilansin:
 Qoraqalpog‘iston Respublikasi Adliya vazirligi, viloyatlar va Toshkent shahar adliya boshqarmalari — tegishli hududdagi adliya organlari va muassasalaridan hamda fuqarolik holati dalolatnomalarini qayd etish organlaridan chiqadigan rasmiy hujjatlarga; 
 O‘zbekiston Respublikasi Oliy sudi — sudlardan chiqadigan rasmiy hujjatlarga;
 O‘zbekiston Respublikasi Bosh prokuraturasi — prokuratura, tergov va surishtiruv hamda tergovga qadar tekshiruvni amalga oshiruvchi organlaridan chiqadigan rasmiy hujjatlarga; 
 O‘zbekiston Respublikasi Vazirlar Mahkamasi huzuridagi Ta’lim sifatini nazorat qilish davlat inspeksiyasi — ta’lim va fan sohasi tashkilotlaridan chiqadigan rasmiy hujjatlarga;
 O‘zbekiston Respublikasi Tashqi ishlar vazirligi — boshqa barcha rasmiy hujjatlarga”.
 11. O‘zbekiston Respublikasi Prezidentining “Ommaviy axborot vositalarini yanada rivojlantirish uchun qo‘shimcha soliq imtiyozlari va afzalliklar berish to‘g‘risida”gi 2011-yil 30-dekabrdagi PQ-1672-son qarorining 2-bandi quyidagi tahrirda bayon etilsin: 
 “2. Belgilab qo‘yilsinki,
 a) 2012-yilning 1-yanvaridan boshlab ommaviy axborot vositalari va kitob mahsulotlarini yetkazib berish xizmatlari qo‘shilgan qiymat solig‘iga tortilmaydi; 
 b) hisobot davrining yakuni bo‘yicha ishlab chiqaradigan mahsulotlarini sotishdan tushgan tushumining umumiy hajmida kamida 20 foizini Brayl alifboli kitob va boshqa bosma materiallar, imkoniyati cheklangan bolalarga o‘quv va badiiy adabiyotlarni chop etish, ishora tilini qo‘llagan holda audio kitob hamda videomateriallar yaratishdan tushgan tushum tashkil etgan tadbirkorlik subyektlariga quyidagi imtiyozlar va preferensiyalar beriladi:
 xaridor tomonidan investitsion va ijtimoiy majburiyatlarni qabul qilish sharti bilan davlat mulki obyektlarini “nol” xarid qiymatida sotish bo‘yicha o‘tkaziladigan tanlov savdolari natijalariga ko‘ra, tanlov savdolarining boshqa ishtirokchilari bilan uning takliflari o‘rtasida teng sharoitlar yuzaga kelgan taqdirda kontraktni tuzish bo‘yicha ustuvorlik huquqi;
 davlat mulki obyekti uchun ijara to‘lovini ushbu obyektga nisbatan eng kam ijara to‘lovi stavkasining 50 foizi miqdorida belgilash”. 
 12. O‘zbekiston Respublikasi Prezidentining “O‘zbekiston Respublikasi davlat soliq xizmati idoralari axborot-kommunikatsiya tizimi faoliyati samaradorligini yanada oshirish chora-tadbirlari to‘g‘risida”gi 2012-yil 30-oktabrdagi PQ-1843-son qarori 1-bandining birinchi xatboshisidagi “Axborot-kommunikatsiya texnologiyalari bosh boshqarmasining” so‘zlari “Axborot-kommunikatsiya texnologiyalari va innovatsiyalarni joriy qilish boshqarmasining” so‘zlari bilan almashtirilsin. 
 13. O‘zbekiston Respublikasi Prezidentining 2015-yil 28-sentabrdagi PQ-2412-son qarori bilan tasdiqlangan faqat Davlat xizmatlari markazlari orqali amalga oshiriladigan davlat xizmatlari Ro‘yxatining rus tilidagi matnida:
 a) 2-pozitsiyada:
 “Naimenovaniye vidavayemogo dokumenta, okazivayemoy uslugi” va “Deystviye i (ili) opredelennaya deyatelnost” ustunlaridan “(remont fasada)” so‘zlari chiqarib tashlansin; 
 “Organ, upolnomochenniy vidavat dokument subyektu predprinimatelstva” ustunidagi “Gosarxitektstroy” so‘zi “Ministerstvo stroitelstva” so‘zlari bilan almashtirilsin;
 b) “Organ, upolnomochenniy vidavat dokument subyektu predprinimatelstva” ustunining 8 va 9-pozitsiyalaridagi “Sovete Ministrov Respubliki Karakalpakstan, xokimiyatax oblastey i g. Tashkenta” so‘zlari “xokimiyatax rayonov (gorodov)” so‘zlari bilan almashtirilsin;
 v) 11-pozitsiya chiqarib tashlansin.
 14. O‘zbekiston Respublikasi Prezidentining “Tadbirkorlik subyektlariga davlat xizmatlarini ko‘rsatish mexanizmlarini takomillashtirishga doir qo‘shimcha chora-tadbirlar to‘g‘risida”gi 2017-yil 1-fevraldagi PQ-2750-son qarorida: 
 a) 2-ilovadan 8, 11 — 13, 15 va 16-pozitsiyalar chiqarib tashlansin;
 b) 3-ilovada:
 2, 7, 9, 11, 14, 19, 20, 23 — 29, 33, 39, 43, 46, 55 — 57 va 67-pozitsiyalar chiqarib tashlansin;
 “Beriladigan hujjat, ko‘rsatiladigan xizmat nomi” ustunining 8-pozitsiyasidagi “Yangi ozuqaviy qo‘shimchalarni chetdan keltirish va ishlab chiqarishga ruxsatnoma” so‘zlari “Maxsus qo‘llaniladigan biologik aktiv moddalar, yangi kimyoviy moddalar, ozuqaviy qo‘shimchalar, biologik vositalar va materiallar, polimer va plastik massalar, parfyumeriya-kosmetika mahsulotlarini chetdan keltirish va ishlab chiqarishga ruxsatnoma” so‘zlari bilan almashtirilsin; 
 “Beriladigan hujjat, ko‘rsatiladigan xizmat nomi” ustunining 18-pozitsiyasi quyidagi tahrirda bayon etilsin: 
 “Yovvoyi o‘simliklar, ularning qismlarini, shu jumladan ularning O‘zbekiston Respublikasi Qizil kitobiga kiritilgan turlarini olib kirish va olib chiqishga ruxsatnoma”;
 54-pozitsiya quyidagi tahrirda bayon etilsin:
 61-pozitsiya quyidagi tahrirda bayon etilsin:
 “Beriladigan hujjat, ko‘rsatiladigan xizmat nomi” ustunining 63-pozitsiyasidan “, sotish, ijaraga berish” so‘zlari chiqarib tashlansin. 
 15. O‘zbekiston Respublikasi Prezidentining “Aholining ijtimoiy zaif qatlami bandligini ta’minlashni rag‘batlantirishning tashkiliy chora-tadbirlari to‘g‘risida”gi 2018-yil 11-iyundagi PQ-3782-son qarorining 3-bandidagi “shtatdagi xodimlarining” so‘zlaridan keyin “kamida” so‘zi qo‘shilsin. 
 16. O‘zbekiston Respublikasi Prezidentining “O‘zbekiston Respublikasi Prezidenti Administratsiyasining rahbar xodimlari, mutaxassislari va xizmatchilarini moddiy rag‘batlantirish va mehnatiga haq to‘lash tizimini takomillashtirish chora-tadbirlari to‘g‘risida”gi 2018-yil 16-oktabrdagi PQ-3976-son qarorida: 
 a) 4-bandning birinchi xatboshisi quyidagi tahrirda bayon etilsin:
 “O‘zbekiston Respublikasi Prezidenti Administratsiyasi rahbari (Z. Nizomiddinov) bir hafta muddatda Administratsiya xizmatchilariga, O‘zbekiston Respublikasi Prezidenti Matbuot xizmatining Media-markazi xodimlariga, Administratsiyaning Moliya-xo‘jalik departamenti tomonidan mutasaddilik qilinadigan idoraviy mansub tashkilotlarning xodimlariga, shuningdek, O‘zbekiston Respublikasi Prezidenti Administratsiyasi huzuridagi Tibbiyot Bosh boshqarmasi xodimlariga mazkur qarorning mehnatga haq to‘lash va moddiy rag‘batlantirish qismidagi qoidalarni hisobga olgan holda Yagona tarif setkasi bo‘yicha shtat jadvallari, mehnatga haq to‘lash razryadlari va tarif koeffitsiyentlarini tasdiqlasin”;
 b) 2-ilovaning 1-bandida “xizmatchilariga” so‘zidan keyin “O‘zbekiston Respublikasi Prezidenti Matbuot xizmatining Media-markazi xodimlariga” so‘zlari qo‘shilsin.
 1. O‘zbekiston Respublikasi Prezidentining “O‘zbekiston Respublikasi Prezidentining “Xo‘jalik yurituvchi subyektlarni tekshirishni tashkil qilishni tartibga solish to‘g‘risida” 1998-yil 19-noyabrdagi PF-2114-son Farmoniga o‘zgartishlar kiritish to‘g‘risida”gi 2010-yil 20-maydagi PF-4219-son Farmoni.
 2. O‘zbekiston Respublikasi Prezidentining “O‘zbekiston Respublikasi Prezidentining ayrim hujjatlariga o‘zgartishlar kiritish to‘g‘risida”gi 2012-yil 3-oktabrdagi PF-4473-son Farmoniga 1-ilovaning 7-bandi.
 3. O‘zbekiston Respublikasi Prezidentining “O‘zbekiston Respublikasi Prezidentining ayrim hujjatlariga qo‘shimcha va o‘zgartishlar kiritish, shuningdek ayrimlarini o‘z kuchini yo‘qotgan deb hisoblash to‘g‘risida”gi 2013-yil 28-avgustdagi PF-4561-son Farmoniga 1-ilovaning 18-bandi.
 4. O‘zbekiston Respublikasi Prezidentining “O‘zbekiston Respublikasi Prezidentining ayrim hujjatlariga o‘zgartish va qo‘shimchalar kiritish, shuningdek ba’zilarini o‘z kuchini yo‘qotgan deb hisoblash to‘g‘risida”gi 2017-yil 24-maydagi PF-5055-son Farmoniga 1-ilovaning 8-bandi.
 5. O‘zbekiston Respublikasi Prezidentining “O‘zbekiston Respublikasi Prezidentining ayrim hujjatlariga o‘zgartirishlar kiritish to‘g‘risida”gi 2017-yil 30-noyabrdagi PF-5269-son Farmoniga ilovaning 4-bandi.
 6. O‘zbekiston Respublikasi Prezidentining “O‘zbekiston Respublikasi Prezidentining ayrim hujjatlariga o‘zgartish va qo‘shimchalar kiritish to‘g‘risida”gi 2018-yil 15-yanvardagi PF-5302-son Farmoniga ilovaning 6-bandi.
 7. O‘zbekiston Respublikasi Prezidentining “O‘zbekiston Respublikasi Prezidentining hamda O‘zbekiston Respublikasi Hukumatining ayrim qarorlariga o‘zgartirish va qo‘shimchalar kiritish, shuningdek ba’zilarini o‘z kuchini yo‘qotgan deb hisoblash to‘g‘risida”gi 2018-yil 3-maydagi PF-5428-son Farmoniga 1-ilovaning 23-bandi. 
 8. O‘zbekiston Respublikasi Prezidentining “O‘zbekiston Respublikasi Davlat soliq qo‘mitasining Soliq akademiyasi faoliyatini tashkil etishni takomillashtirish chora-tadbirlari to‘g‘risida”gi 2006-yil 3-iyuldagi PQ-397-son qarori.
 10. O‘zbekiston Respublikasi Prezidentining “Auditorlik tashkilotlari faoliyatini yanada takomillashtirish hamda ular ko‘rsatayotgan xizmatlar sifati uchun javobgarlikni oshirish to‘g‘risida”gi 2007-yil 4-apreldagi PQ-615-son qarori.
 11. O‘zbekiston Respublikasi Prezidentining “Auditorlik tashkilotlarining moliyaviy barqarorligini oshirish yuzasidan qo‘shimcha chora-tadbirlar to‘g‘risida”gi 2008-yil 2-iyuldagi PQ-907-son qarori.
 12. O‘zbekiston Respublikasi Prezidentining “O‘zbekiston Respublikasining 2010-yilgi asosiy makroiqtisodiy ko‘rsatkichlari va Davlat budjeti parametrlari to‘g‘risida”gi 2009-yil 22-dekabrdagi PQ-1245-son qaroriga 31-ilovaning 7-bandi.
 13. O‘zbekiston Respublikasi Prezidentining “Auditorlik tashkilotlari to‘g‘risidagi nizomga o‘zgartish va qo‘shimchalar kiritish to‘g‘risida”gi 2014-yil 22-avgustdagi PQ-2225-son qarori.
 14. O‘zbekiston Respublikasi Prezidentining “O‘zbekiston Respublikasi Prezidentining ayrim hujjatlariga o‘zgartishlar kiritish to‘g‘risida”gi 2017-yil 3-noyabrdagi PQ-3376-son qaroriga ilovaning 2-bandi.